Document ID: /roh_data/filtered/fineweb-2-filterrobots_roh.jsonl.gz/73605

Tenor ina retschertga da la chasa editura Tamedia e «20 Minuten» è Viola Amherd da nov la cussegliera federala la pli populara. Il minister da sanadad Alain Berset percunter saja crudà da l’emprim sin il terz plaz.
Vinavant sin il segund plaz saja la ministra da finanzas Karin Keller-Sutter. Sin ils plazs quatter e tschintg suondian Albert Rösti e Guy Parmelin, e sin ils davos dus plazs Ignazio Cassis ed Elisabeth Baume-Schneider.
La retschertga è vegnida fatga mez favrer. Ils dumandads han gì da dar notas tranter 1 e 6 per ils commembers dal Cussegl federal. Fatg part han bunamain 28’000 persunas da l’entira Svizra.